bordeaux dogge
Store norske leksikon,Teknologi og industri,Landbruk,Husdyr,Hund,Hunderaser
Bordeaux dogge er en fransk hunderase, opprinnelig fra Pyreneene. Det er en kraftig kamphund, kjent fra conquistadorenes kamp mot urfolket ved erobringen av Mexico.
Beskrivelse: Den er kraftig bygd, med harmoniske proporsjoner, noe lavstilt, og med stort, kantet hode. Hos hannhunder er hodets omkrets lik mankehøyden. Den har markert stopp, kraftig, bredt snuteparti med tykke og noe hengende lepper og kraftige kjever som dekkes av leppene. Den har små hengende ører og kraftig hals med rommelig, løs og myk hud. Ryggen er kraftig og velvinklet. Halen er grov ved roten, hengende i hvile. Pelsen er fin, kort og bløt, og er ensfarget mahogny eller i rødgule nyanser. Vekt er minst 50 kg for hannhunder, minst 45 for tisper. Les mer i Store norske leksikon Hund Hunderase Liste over hunderaser hundens historie